《除日潘丈见过以诗见投辄和》
明代·梁民相

华岁萧然自一丘，何来天地此相求。穷途阮籍能青眼，作赋潘郎未白头。

客至乍开萝薜径，病来空恋桂丛秋。劳君邂逅诗相赠，明月逢人岂易投。

作者简介：梁民相，原名文，字井卿。南海人。明神宗万历二十年（一五九二）进士。官零陵知县。改广平郡博。卒于官。清温汝能《粤东诗海》卷四一有传。